Klasa: 112-01/25-02/1

Urbroj: 2168/01-60-77/01-2513

Pula, 01.04.2025.

Temeljem članka 259.st.1.Zakona o socijalnoj skrbi (NN 18/22 i 46/22, 119/22, 71/23), članka 24. Temeljnogkolektivnog ugovora za službenike i namještenike u javnim službama (NN br. 56/2022) i članka 31. Statuta Centra za pružanje usluga u zajednici Ruža Petrović, ravnateljica Centra raspisuje

**JAVNI  NATJEČAJ**

za  zapošljavanje:

1. **Stručnog radnika u sustavu socijalne zaštite 2 - odgajatelja/ice**- **6** izvršitelj  (m/ž) na **neodređeno** puno radno vrijeme i **1** izvršitelj  (m/ž) na **određeno** puno radno vrijeme;
2. **Stručni radnik u sustavu socijalne zaštite 2** (socijalni radnik/psiholog/socijalni pedagog / edukacijski rehabilitator) – **voditelj mjere intenzivne stručne pomoći i nadzora nad ostvarivanjem skrbi o djetetu (intenzivni nadzor)** (m/ž) – **2** izvršitelja/izvršiteljice na neodređeno puno radno vrijeme uz probni rad od šest mjeseci, rad u 2 smjene
3. **Obiteljski suradnik – 1** izvršitelja/izvršiteljice na neodređeno puno radno vrijeme uz probni rad od tri mjeseca, rad u 2 smjene.
4. **Pomoćni radnik- čistačica –- 1 izvršitelj (m/ž) na neodređeno** puno radno vrijeme;

Uvjeti za prijam u radni odnos na radno mjesto pod **točkom 1.:**

* završen specijalistički diplomski stručni studij ili preddiplomski i/ili diplomski stručni studij ili preddiplomski i/ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, psihologije, socijalne pedagogije, edukacijske rehabilitacije, logopedije, sociologije, filozofije, kineziologije, pedagogije, politologije, fonetike, teologije, ranog i predškolskog odgoja i obrazovanja, radne terapije ili završen studij odgovarajuće vrste za rad na radnom mjestu učitelja ili nastavnika u Republici Hrvatskoj ili mu je,
* za regulirane profesije - priznata inozemna stručna kvalifikacija za obavljanje regulirane profesije u skladu s propisima kojima se regulira djelatnost i odobrenje za rad nadležne komore
* za neregulirane profesije- priznata inozemna obrazovna kvalifikacija u skladu s propisima kojima se uređuju način i postupci vrednovanja inozemnih obrazovnih kvalifikacija
* položen stručni ispit
* odobrenje za samostalni rad
* radno iskustvo:1 godina na odgovarajućim poslovima
* da ne postoji zapreka iz čl. 261. st. 1. Zakona o socijalnoj skrbi
* poznavanje rada na računalu
* položen vozački ispit B- kategorije– aktivan vozač
* probni rad – 6 mjeseci.

Uvjeti za prijam u radni odnos za radno mjesto **pod točkom 2.:**

* završen preddiplomski i diplomski sveučilišni studij, odnosno integrirani preddiplomski ili diplomski sveučilišni studij socijalnog rada, psihologije, socijalne pedagogije ili edukacijske rehabilitacije ili preddiplomski sveučilišni studij socijalnog rada i diplomski sveučilišni studij socijalne politike u Republici Hrvatskoj ili mu je priznata inozemna stručna kvalifikacija za obavljanje regulirane profesije u skladu s propisima kojima se regulira djelatnost socijalnog rada, psihologije, socijalne pedagogije ili edukacijske rehabilitacije i odobrenje za rad nadležne komore
* položen stručni ispit
* odobrenje za samostalni rad
* vozačka dozvola B-kategorije – aktivan vozač
* nepostojanje zapreka iz članka 261. st. 1. Zakona o socijalnoj skrbi
* probni rad 6 mjeseci.

Opis poslova: provođenje mjere za zaštitu osobnih prava i dobrobiti djeteta na temelju Obiteljskog zakona pružanjem intenzivne stručne pomoći roditeljima, kada je utvrđeno da je djetetov razvoj ugrožen, a roditelji su spremni i sposobni promijeniti svoje ponašanje kako bi se spriječilo izdvajanje djeteta iz obitelji. Mjera se provodi u obitelji kroz najmanje dva susreta voditelja mjere i roditelja tjedno, a po potrebi i češće, prilikom čega se pruža pojačana pomoć, vodstvo i modeliranje odgovarajućih ponašanja roditelja, sukladno programu rada provođenja mjere intenzivne stručne pomoći i nadzora. Nakon primanja u radni odnos, stručni radnik je obavezan sudjelovati i završiti dodatni standardizirani program stručnog usavršavanja za voditelja mjere intenzivne stručne pomoći i nadzora nad ostvarivanjem skrbi o djetetu prije početka rada s obiteljima te će navedeni program stručnog usavršavanja osigurati poslodavac.

Uvjeti za prijam u radni odnos za radno mjesto pod **točkom 3.:**

* završeno srednjoškolsko obrazovanje
* vozačka dozvola B-kategorije – aktivan vozač
* probni rad 3 mjeseca
* nepostojanje zapreka iz članka 261. st. 1. Zakona o socijalnoj skrbi.

Opis poslova: rad s obiteljima u njihovom vlastitom domu i provođenje aktivnosti usmjeravanja i izravne podrške roditeljima radi usvajanja znanja i vještina vezano uz: stanovanje i vođenje kućanstva, usvajanje radnih navika u održavanju domaćinstva, planiranje samostalne prehrane (priprema jelovnika, nabavka namirnica, pripremanje obroka, higijena namirnica i posuđa), pravilno korištenje i održavanje kućanskih aparata, raspolaganje novcem i planiranje kućnog budžeta (prihodi, rashodi, prioriteti, štednja), osobnu higijenu i higijenske navike, praktičnu pomoć i podršku pri ostvarivanju prava na naknade i usluge u različitim sustavima, brigu o sebi i zdravlju, brigu o dobrobiti i zdravlju djece, organizaciju slobodnog vremena i druge praktične vještine.

Nakon primanja u radni odnos, radniku će biti osigurana izobrazba za rad obiteljskog suradnika prije početka rada.

Uvjeti za prijam u radni odnos za radno mjesto **pod točkom 4.:**

* završeno osnovnoškolsko obrazovanje;
* nepostojanje zapreke iz članka 261. st. 1 Zakona o socijalnoj skrbi
* probni rad 3 mjeseca.

Uz vlastoručno potpisanu prijavu s numeriranim popisom priložene dokumentacije na natječaj kandidati su dužni priložiti :

1. životopis, vlastoručno potpisan (za radno mjesto pod točkom 1., 2., 3. i 4.)
2. dokaz o stečenoj stručnoj spremi (preslika diplome za radno mjesto pod točkom 1., 2., 3. i 4.)
3. preslik domovnice, rodnog lista i osobne iskaznice (za radno mjesto pod točkom 1., 2., 3. i 4.)
4. preslik dokaza o položenom stručnom ispitu (za radno mjesto pod točkom 1., 2.)
5. preslika odobrenja za samostalni rad (za radno mjesto pod točkom 1., 2.)
6. preslik elektroničkog zapisa ili potvrde HZMO-a o radnom stažu, ne starije od dana objave natječaja (za radno mjesto pod točkom 1., 2., 3.i 4.)
7. preslik uvjerenja nadležnog suda o nekažnjavanju i da nije pokrenut kazneni postupaka ( ne starije od 30 dana - za radno mjesto pod točkom 1., 2., 3.i 4. )
8. dokaz o položenom vozačkom ispitu B-kategorije ( preslik vozačke dozvole (za radno mjesto pod točkom 1., 2., 3.).

U prijavi na javni natječaj se navode osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-adresa) i naziv radnog mjesta na koje se prijavljuje uz vlastoručni potpis. Isprave se prilažu u neovjerenom presliku, a prije sklapanja ugovora o radu kandidat je dužan priložiti izvornike

Na natječaj se mogu ravnopravno javiti osobe obaju spolova.

Kandidati koji prema posebnim propisima mogu ostvariti pravo prednosti pri zapošljavanju, dužni su u prijavi na natječaj pozvati se na to pravo i uz prijavu priložiti dokaze o ostvarivanju prava te sve ostale dokaze kojima dokazuju prednost u odnosu na ostale kandidate pri zapošljavanju prema posebnom zakonu, samo pod jednakom uvjetima.

Kandidat koji se poziva na pravo prednosti pri zapošljavanju sukladno člankom 102., stavak 1-3. Zakona o hrvatskim braniteljima iz Domovinskog rata i članova njihovih obitelji ( Narodne novine broj 121/17, 98/19, 84/21 i 156/23), uz prijavu na natječaj dužan je osim dokaza o ispunjavanja traženih uvjeta iz natječaja, priložiti i dokaze o ispunjavanju uvjeta prednosti pri zapošljavanju, prema propisu koji je dostupan na Web stranici Ministarstva hrvatskih branitelja, putem poveznice : <https://branitelji.gov.hr/zaposljavanje-443/4413>

[https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji se poziva na pravo prednosti pri zapošljavanju sukladno člankom 48.f. Zakona o zaštiti vojnih i civilnih invalida rata ( Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužan, osim dokaza o ispunjavanja traženih uvjeta iz natječaja, dužan je priložiti i rješenje ili potvrdu o priznatom statusu iz koje je vidljivo takvo pravo. <https://www.zakon.hr/z/864/Zakon-o-za%C5%A1titi-vojnih-i-civilnih-invalida-rata>

Kandidat koji se poziva na pravo prednosti pri zapošljavanju sukladno člankom 47.Zakona o civilnim stradalnicima Domovinskog rata ( Narodne novine broj 84/21), uz prijavu na natječaj dužan, osim dokaza o ispunjavanja traženih uvjeta iz natječaja, dužan je priložiti i rješenje ili potvrdu o priznatom statusu iz koje je vidljivo takvo pravo. <https://www.zakon.hr/z/2851/Zakon-o-civilnim-stradalnicima-iz-Domovinskog-rata#google_vignette>

Kandidat koji se poziva na pravo prednosti pri zapošljavanju sukladno člankom 9. Zakona o profesionalnoj rehabilitaciji i zapošljavanja osoba sa invaliditetom ( Narodne novine broj 157/13, 152/14, 39/18 i 32/20), uz prijavu na natječaj, osim dokaza o ispunjavanja traženih uvjeta iz natječaja, dužan je priložiti dokaz o utvrđenom statusu osobe sa invaliditetom.

Urednom prijavom smatra se prijava koja sadrži sve podatke i priloge navedene u natječaju. Osoba koja nije podnijela pravodobnu i urednu prijavu ili ne ispunjava uvjete iz natječaja, ne smatra se kandidatom prijavljenim na natječaj te će joj biti upućena pisana obavijest u kojoj se navode razlozi zbog kojih se ne smatra kandidatom prijavljenim na natječaj. Podnošenjem prijave na natječaj kandidati/kandidatkinje su izričito suglasni i daju privolu Centru Ruža Petrović iz Pule za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu selekcijskog postupka sukladno propisima koji uređuju zaštitu osobnih podataka, te Općom uredbom o zaštiti podataka (Sl. list EU L 119/1).

Priložene isprave dostavljaju se u neovjerenom presliku uz obvezu izabranog kandidata da nakon izbora dostavi izvornike.

Za kandidate prijavljene na natječaj koji ispunjavaju formalne uvjete provest će se pismeno i usmeno testiranje – intervju. O načinu i vremenu provedbe testiranja, kandidati će biti obaviješteni putem mrežne stranice Centra Ruža Petrović. Ako kandidat ne pristupi testiranju, smatra se da je povukao prijavu na natječaj.

Poziv kandidatima na usmeno testiranje – intervju bit će objavljen na internetskoj stranici Centra: [www.djecjidompula.hr](http://www.djecjidompula.hr).

Prijave na natječaj, s dokazima o ispunjavanju uvjeta, dostavljaju se isključivo poštom u roku od **8 dana** od objave natječaja u Narodnim novinama s naznakom: „Natječaj za prijam u radni odnos- radno mjesto - ne otvaraj“, na adresu: Centar za pružanje usluga u zajednici Ruža Petrović, Budicinova ulica 17, 52100 Pula.

Odluka o odabranom kandidatu bit će objavljena u zakonskom roku na internetskoj stranici Centra: [www.djecjidompula.hr](http://www.djecjidompula.hr).

Za potrebe provjere podataka o osuđivanosti za kaznena djela i prekršaje iz članka 261. st.1. Zakona o socijalnoj skrbi, Centar će za odabranog kandidata/kandidatkinju po službenoj dužnosti pribaviti podatke, kao i uvjerenje da se ne vodi kazneni postupak pred nadležnim sudom iz stavka 1. podstavka 4. istog članka.

Ravnateljica:

Davorka Belošević